Source: http://www.csmoradea.ro/events/lnbm-playoff-turul-1-meciul-3/
Timestamp: 2018-06-21 12:27:46+00:00

Document:
www.csmoradea.ro | LNBM, Playoff – Turul 1, Meciul 3
LNBM, Playoff – Turul 1, Meciul 3
Galați, Sala Sporturilor Dunărea
CSM CSU Oradea a pierdut Meciul 3 al seriei cu Phoenix Galați, contând pentru primul tur al playoff-ului Ligii Naționale de baschet masculin – ediția 2015/16. Roș-albaștrii au cedat cu scorul de 98-92, la capătul unei partied decise în prelungiri. După 40 minute de joc efectiv scorul era 81-81.
Primii cinci Galați - Threatt, Pîrlog, Bojovic, Pesic, Lemyk Oradea - Franklin, Mandache, Barnette, Lucic, Nuhanovic
Oradea a câștigat primul angajament și a înscris primul coș, la capătul unei acțiuni cu mai multe intervenții la minge ale Galațiului. Barnette, Mandache și Nuhanovic izbutesc să marcheze pe un parțial de 8-2 cu care s-au consumat primele două minute și jumătate ale partidei. Phoenix operează o modificare la poziția 5, Rohde marcând la prima atingere a mingii. Oradea irosește două oportunități din acțiune, după care Barnette transformă două aruncări libere. Pesic și Bojovic marchează din aruncări complet deschise, iar gazdele trec în avantaj în minutul 7 al partidei, completând un parțial de 10-0 ce îl forțează pe Cristian Achim să ceară timp de odihnă. În prealabil, Andrei Mandache a suferit o accidentare la gamba piciorului stâng. Barnette pune mingea în coș după reluare, dar gazdele culeg mai multe recuperări ofensive de pe urma cărora găsesc ținta. Jocul ofensiv al CSM-ului întâmpină dificultăți, de pe urma unei posesii pierdute înregistrându-se și o greșeală antisportivă dictată la Nuhanovic de pe urma căreia gazdele au obținut patru puncte. Zupan împarte două libere, iar Barnette înscrie din spațiul de trei secunde. Secvența se încheie cu scorul de 23-15 după liberele marcate de Threatt.
Sfertul al 2-lea începe cu Franklin, Lupusavei, Barac, Lucic și Zupan. Avantajul Galațiului urcă la zece puncte cu liberele lui Lemyk. Lucic punctează prin slam dunk, pe pătrundere, dar același jucător, Zupan și Barac irosesc aruncări de trei puncte necontestate. Cel din urmă marchează pe pătrundere, dar dunărenii găsesc soluții pentru a menține controlul pe tabela de marcaj. Phoenix intră în penalizare în al 4-lea minut al acestei secvențe, însă orădenii irosesc multe oportunități de la linia de pedeapsă. Zupan marchează pe contraatac pentru a strnge la șase puncte pe tabela de marcaj, moment în care Florin Nini a solicitat timp de odihnă. Lucic punctează după recuperarea ofensivă a lui Zupan, iar apoi împarte două libere. Barnette reușește un slam dunk pe contraatac, dar Bojovic răspunde cu o aruncare de trei puncte. Pașca este trimis în teren pentru finalul reprizei, Lucic fiind retras pentru odihnă. Barac punctează pe pătrundere după care Oradea irosește șansa egalării. Zupan comite două greșeli personale în succesiune, după care obține trei aruncări libere, însă transformă două pentru a strânge la un punct la intrarea în ultimul minut al reprizei, moment în care a fost schimbat cu Țîbîrnă. Barac provoacă o abatere de pași la Bojovic, însă comite apoi o abatere de pași. Repriza se încheie cu scorul de 36-35 în favoarea CSM CSU Oradea, Barnette lăsând mingea în coș pe o pătrundere finalizată în ultima secundă.
Repriza secundă începe cu Franklin, Barac, Barnette, Lucic și Țîbîrnă. Gazdele încep această perioadă cu Bolobiță în teren, acesta marcând pentru a aduce Galațiul la conducere. Oradea nu reușește să intre în ritm în debutul acestei perioade de joc, permițând adversarului să înscrie de trei ori fără a găsi o replică. Cristian Achim solicită timp de odihnă. Barnette înscrie primul coș de trei puncte al CSM-ului în acest meci, în minutul 24, însă Bolobiță răspunde. Barac înscrie pe pătrundere, după care Nuhanovic marchează pe contraatac. Pesic găsește ținta după o nouă acțiune care l-a scos liber pe extrema stângă. Franklin marchează primele sale puncte în acest meci, după care lansează contraatacul de pe urma căruia Barnette aduce două puncte. Oradea se apropie la o posesie, dar Pesic înscrie din nou de pe semicerc. Barnette finalizează două acțiuni individuale, după care gazdele sunt sancționate cu două greșeli tehnice, una la bancă și una la Bolobiță, ambele pentru proteste. Astfel, Oradea preia conducerea, Franklin marcând cele două libere aferente. CSM-ul pierde mingea la posesia aferentă pentru o abatere de pași. Lemyk găsește ținta de pe semicerc, însă Nuhanovic punctează pe o recuperare ofensivă. Oradea încheie sfertul al 3-lea cu Lupusavei în teren. Scorul după 30 minute de joc a fost de 58-58.
Sfertul 4 începe cu Franklin, Lupusavei, Barnette, Pașca și Nuhanovic. Slovenul pune mingea în coș în pofida dublajului, iar Barnette reușește o intercepție rămasă nefructificată. Gazdele revin la conducere, același Pesic marcând de la distanță. Pîrlog înscrie pe contraatac și desprinde echipa gazdă la două posesii. Nuhanovic înscrie de pe pivot, după care Pașca este imprecis de la linia de pedeapsă. Gazdele se mențin în avantaj, însă Barac egalează cu o reușită de pe semicerc. Zupan ajunge la patru greșeli personale în minutul 34 al partidei, iar Lemyk găsește șinta după o acțiune colectivă. Zupan răspunde de la distanță și aduce CSM-ul în avantaj, dar Pîrlog răspunde imediat. Threatt marchează de pe semicerc și mărește avantajul gălățenilor la patru puncte în minutul 36 al partidei, moment în care Cristian Achim solicită timp de odihnă. Barnette punctează pe contraatac, dar Pîrlog înscrie un coș de trei puncte cu panoul. Echipa din Galați se desprinde la șapte puncte cu două minute înainte de final. CSM-ul nu are soluții în faza ofensivă, Cristian Achim solicitând încă un timp de odihnă. Gazdele comit o greșeală antisportivă, însă Oradea continuă să rateze libere. Barnette înscrie pe pătrundere, după care Threatt pierde posesia mingii. Florin Nini cere timp de odihnă la intrarea în ultimul minut al partidei. Franklin transformă de pe semicerc și strânge la o posesie pe tabela de marcaj. Căpitanul interceptează mingea, pornește pe contraatac și îl servește pe Barac pentru 81-81, cu 14.8 secunde înainte de final. Phoenix folosește un nou timp de odihnă. Oradea reia jocul cu Pașca și Lucic la interior, Franklin, Barac și Barnette la perimetru. Threatt și Bojovic ratează două aruncări pe ultima acțiune și meciul intră în prelungiri.
Runda suplimentară demarează cu Franklin, Lupusavei, Barac, Barnette și Lucic. Ambele echipe ratează prima oportunitate, însă Barac pune mingea în coș, după care Lupusavei înscrie pe tranziție, din afara semicercului. Bojovic răspunde cu aceeași monedă. Pesic, Bojovic și Threatt transformă mai multe libere pentru a aduce echipa gazdă în avantaj. Aruncările lui Lucic, Barac și Lupusavei ies de pe inel, Cristian Achim cerându-și timpul de odihnă în penultimul minut de joc. Barac suferă o accidentare și este înlocuit, iar Pesic mai înscrie de două ori de la linia de pedeapsă. Lucic găsește ținta din spatele semicercului, dar gazdele transformă de la linia de pedeapsă din nou. Lupusavei marchează de trei puncte și Oradea se apără în pressing, iar Lucic îl trimite din nou la linia de pedeapsă pe Threatt. Acesta marchează din nou, iar meciul se încheie cu reușita lui Bojovic. Scor final 98-92.
Sean Barnette a totalizat 28 puncte, 8 recuperări, 7 pase decisive, Nemanja Barac a adăugat 13 puncte, 5 recupeărri, 3 pase decisive, Miha Zupan a adăugat 11 puncte, 5 recuperări, 4 pase decisive, iar Salih Nuhanovic a totalizat 11 puncte. În replică, Milos Pesic a avut 26 puncte, 4 recupeărri, 3 pase decisive, Milos Bojovic a totalizat 22 puncte, 6 recuperări, iar Jay Threatt a terminat cu 17 puncte și 10 pase decisive.
Scorul general devine 2-1. Meciul 4 se dispută marți (26.04), ora 18:00, tot la Galați.
CSM CSU Oradea se deplasează la Galați, acolo unde duminică (24.04), ora 19:00, susține Meciul 3 al seriei cu Phoenix din localitate, contând pentru turul inaugural al playoff-ului Ligii Naționale – ediția 2015/16.
Seria se reia de la scorul general de 2-0 în favoarea orădenilor. CSM-ul a câștigat primele două confruntări, desfășurate la Arena Antonio Alexe, cu 93-86, respectiv 103-79.
Formația pregătită de către Cristian Achim se deplasează la malul Dunării cu scopul de a încheia seria și a avansa în semifinalele campionatului, acolo unde a mai fost de două ori în prealabil. În schimb, formația din Galați va juca din nou lipsită de presiune, având obiectivul îndeplinit și scopul de a-și recompensa suporterii cu cel puțin o victorie în playoff.
Se anunță un meci dificil. CSM-ul va trebui să găsească soluții de a juca pentru prima dată în actuala ediție a Ligii Naționale fără Radovan Markovic, accidentat la genunchi. Este neclar dacă Martin Zeno poate fi recuperat până la ora meciului, astfel încât opțiunile roș-albaștrilor la perimetru sunt mai limitate decât de obicei.
Astfel, Will Franklin, Andrei Mandache și Sean Barnette, respectiv Cătălin Petrișor și Silviu Lupusavei vor avea misiunea de a acoperi golul lăsat de nedorita accidentare a shooter-ului. În schimb, Oradea are opțiuni multiple la pozițiile 4-5.
Fără îndoială, Phoenix Galați va miza din nou pe jocul colectiv, pe execuția planului prestabilit și pe abilitatea jucătorilor de a respecta indicațiile antrenorului Florin Nini. În același timp, jucători precum Yaroslav Lemyk și Milos Bojovic au abilitatea individuală de a pune în dificultate orice oponent, iar Milos Pesic rămâne un jucător mereu capabil să se ridice la nivelul oricărui adversar.
Așteptările gazdelor Meciului 3 se leagă de capacitatea lui Jay Threatt de a fi productiv. El nu a reușit cele mai bune prestații individuale în primele două confruntări ale acestei serii, nefiind la capacitate maximă din punct de vedere fizic. Americanul a fost de mare ajutor echipi gălățene în acest sezon competițional și ar fi o greșeală ca acesta să fie neglijat cu atât mai mult cu cât în Sala Sporturilor Dunărea acesta a reușit mai multe prestații memorabile.
Similar primelor două partide din această serie, respectiv a mediilor de puncte și procentajcelor acestor formații, este de așteptat ca ofensivele să iasă la rampă și în Meciul 3.
Partida nu va fi televizată.
Galați Oradea
81,0 Pt. Marcate 82,6
84,7 Pt. Primite 75,4
31,9 Recuperări 37,2
10,2 Rec. Ofensive 11,1
21,0 Pase dec. 18,6
6,0 Mingi câștigate 7,5
13,1 Mingi pierdute 14,0
22,4 Faulturi 19,6
51,9% 2 pt% 53,6%
36,3% 3 pt% 38,9%
71,3% 1 pt% 70,4%
J. Threatt (16.2) Eficiență S. Barnette (18.5)
M. Bojovic (16.2) Puncte S. Barnette (14.7)
M. Pesic (6.5) Recuperări S. Barnette (8.0)
J. Threatt (6.6) Pase decisive W. Franklin (5.8)
M. Pesic (32:06) Minute W. Franklin (30:53)
BCM U Pitești vs Phoenix Galați 106-87
Phoenix Galați vs Dinamo București 93-90
Phoenix Galați vs Gaz Metan Mediaș 105-98
CSM CSU Oradea vs Phoenix Galați 93-86
CSM CSU Oradea vs Phoenix Galați 103-79
CSM CSU Oradea vs U-BT Cluj-Napoca 84-77
CSM CSU Oradea vs Dinamo București 88-71
U-BT Cluj-Napoca vs CSM CSU Oradea 82-75
Radovan Markovic este indisponibil pentru partida de la Galați după accidentarea suferită la genunchi în meciul precedent.
Martin Zeno este incert pentru acest meci.
Phoenix Galați are șapte jucători străini sub contract și poate înscrie cel mult șase. Djordje Tresac a absentat la primele două meciuri din playoff.
Cele două echipe s-au întâlnit pentru prima dată în cursul acestui sezon competițional. S-au consemnat câte două dueluri directe în sezonul regulat și două în playoff. Scorul general este de 4-0 în favoarea CSM CSU Oradea.
LNBM, Playoff – Turul 1, Meciul 2
LNBM, Playoff – Turul 1, Meciul 4
Asemănări între cele două titluri naționale c..
Dublu campioni ai României alături de CSM CSU Or..
Laci Lazar completează șirul performanțelor în uniforma CSM Oradea
Asemănări între cele două titluri naționale câștigate de CSM CSU Oradea
Dublu campioni ai României alături de CSM CSU Oradea
Baschet (3,270)

References: CSM 
 CSM 

CSM 

CSM 

CSM 

CSM 

CSM 
 CSM 
 CSM 
 CSM 
 CSM 
 CSM 
 CSM